GiliGold/VAD_KnessetCorpus huggingface dataset:
ניסן סלומינסקי: בבקשה, נגמר הדיון.
משה גפני: אני חושב שיש לחץ זמן.
משה גפני: ששר השיכון לא השתעשע בהתנחלויות שלו.
אלעזר שטרן: לא, לי יש משמעת אופוזיציונית.
יצחק כהן: אני בעד, אבל יש לי משמעת אופוזיציונית.
אראל מרגלית: חבריי כיבדו אותי והצביעו - - - עכשיו הם מתנגדים, זה נשמע לי סעיפים ראויים.
יצחק כהן: אני בעד הפנייה, אגב.
אראל מרגלית: חבר הכנסת גפני, וחברת הכנסת בירן צודקים - - -
יצחק כהן: אגיד לך, זה חוסר אמון בשר השיכון.
יצחק כהן: רושם פה דברים יפים, אין לי אמון בשר השיכון.
ניסן סלומינסקי: אלעזר, אתה גם לא תצביע, נכון?
אלעזר שטרן: אני לא יודע, אני מתלבט.
<אריאל לוין: אתה אומר "תמות נפשי עם פלשתים".
אלעזר שטרן: אתה אומר לי מה אני אומר.
יעקב אשר: רגע, מי הפלשתים פה?
יעקב אשר: אל תכניס את הראש לעניין הזה.
אלעזר שטרן: לי אסור להתלבט?
ניסן סלומינסקי: ודאי שמותר.
ניסן סלומינסקי: אריאל, בבקשה, ביקשתי, נגמר הסיפור, די.
מיכל בירן: אלעזר שטרן הוא חבר הכנסת הענייני ביותר פה בכנסת.
ניסן סלומינסקי: רבותיי, אנחנו רק הבנו את העניין וחבל לי, אבל בסדר.
אלעזר שטרן: זה לא "מות נפשי עם פלישתים", ולא שועליו של שמשון...
ניסן סלומינסקי: זה החשבון של כל אחד שיעשה אותו, כי הדיון הזה לא יהיה לפני פסח.
יצחק כהן: אבל גם גפני בעד.
מיכל בירן: בסדר, אז היית צריך לדאוג שיהיה לך רוב, אתה אחראי.
ניסן סלומינסקי: עזבי אותי עם הרוב.
מיכל בירן: מה זה עזבי אותי עם הרוב?
מיכל בירן: זה התפקיד המרכזי - - - אז תעשה אותו.
ניסן סלומינסקי: התפקיד שלך כשאת מדברת על דירות נ"ר ועל כל זה, ואחר כך לא להצביע בעד זה, אז את צריכה לחיות עם המצפון שלך לא אני וזה בסדר, נו, אין לי בעיה.
מיכל בירן: - - - אחרי שנתת לי שיעור היום - - -
יצחק כהן: אני חושב ששר השיכון צריך לבוא לפה ולהתחייב בפנינו שהוא מקיים כל סעיף.
מיכל בירן: זה כמו שאמרנו אנחנו נשמח להצביע בעד אם יהיה דיון רציני, אם יגיע שר השיכון, נשמח להצביע בעד.
ניסן סלומינסקי: בסדר, אם את חיה טוב עם המצפון שלך אז זה בסדר, אין לי בעיה עם זה.
מיכל בירן: חיה איתו לא רע, האמת.
ניסן סלומינסקי: בסדר, אם את חיה טוב.
משה גפני: אני לא יודע, אבל הרבה פעמים אתה כיושב ראש לא הבאת דברים להצבעה בגלל שהיה לך בעיות בקואליציה.
ניסן סלומינסקי: אבל אף פעם לא היה לי בעיות עם האופוזיציה.
משה גפני: עם כל הכבוד, אנחנו לא מנזר השתקנים כאן.
משה גפני: זאת מערכת פוליטית שאתה מוביל אותה ביד רמה, אל תבוא אלינו בטענות.
ניסן סלומינסקי: הפוך, אני לא אבוא בטענות, במקום להצביע בעד, ואחר כך לצאת לתקשורת להראות, אתם רואים את האחריות הציבורית שיש לנו על זה, אתה בדיוק - - -
משה גפני: למה, היה לנו אחריות - - -
מיכל בירן: ניסן, עשית בירור מעמיק כאן, זה לא דחוף, וזה ימתין - - -
משה גפני: לגבי משרד הכלכלה גילינו אחריות - - -
מיכל בירן: צחי הסביר לנו, השנת שמיטה לא שכנע אותי, זה ימתין.
מיכל בירן: בפעם הבאה תעשו לובי, תשכנעו טוב - - -
יעקב אשר: - - - שנלך עם בנט לא עם אריאל, זה מה שעשינו פה.
מיכל בירן: חיים קשים, היו פה אנשים ששכנעו אותי, על תעסוקת חרדים וערבים הצבענו בעד, הבנו שיש פה לחץ זמן, לא רצינו - - -
יצחק כהן: מיכל, את בעד הפנייה, אבל אין לך אמון בשר השיכון.
מיכל בירן: כן, נכון.
יצחק כהן: את בטוחה שהוא לוקח את הכסף הזה - - -
ניסן סלומינסקי: רבותיי, העברה אחרונה שנשארה לנו – מס' 22.
ניסן סלומינסקי: אריאל, תחכה עוד קצת.
יצחק כהן: תחכה, יהיה רוב.
יצחק כהן: יגייסו רוב.
ניסן סלומינסקי: לא, לא מגייס רוב.
ניסן סלומינסקי: אני מניח שהמצפון שלכם בסוף התגבר.
יצחק כהן: אני בעד הפנייה.
יעקב אשר: ככה בכנסת - - -
ניסן סלומינסקי: לא, רק ככה בוועדה פה.
יעקב אשר: המצפון זה אתה?
ניסן סלומינסקי: לא, לא אני.
יעקב אשר: היושב ראש אחראי על העניין.
ניסן סלומינסקי: לא אחראי, גם צריך את זה לטפל ברוב עוונותינו.
יעקב אשר: תעשו סיור בכמה מקומות, ובוא נראה איך המצפון יעבוד.
יעקב אשר: ניקח אותך לסיור על עוולות שנעשו כאן בשולחן הזה, בגלל עניינים פוליטיים.
ניסן סלומינסקי: בסדר, גם זה יכול להיות.
יעקב אשר: אל תמכור לנו מצפון לאנשים, עם כל הכבוד.
ניסן סלומינסקי: אל"ף גם זה יכול להיות, וגם יש הרבה דברים שהם מעבירים, וגם אני בדעתי לא מאה אחוז בזה, ואני יודע.
יעקב אשר: ניקח אותך לסיור, בוא נראה איך המצפון - - -
ניסן סלומינסקי: פנייה מס' 22 עמוד 19.
<אמיר רשף: הפנייה הזאת נועדה לבצע שינויים בתקציב רשות מקרקעי ישראל, אני אסביר לפי הסעיפים שמופיעים בפני חברי הכנסת.
<אמיר רשף: הסעיף הראשון – תקצוב של 9 מליון שקלים בהוצאות עבור פעילות מוקדי השרות לאזרח במהלך 2013.
<אמיר רשף: במהלך 2013, במסגרת יישום הרפורמה במקרקעי ישראל, רשות מקרקעי ישראל התחילה להפעיל מוקדי שרות שנותנים את חלק מהשרותים לאזרח, בעיקר פעולות קטנות כמו העברת זכויות בנכס, או אישור לקיחת משכנתא בגין נכס שהוא יושב על מקרקעי ישראל, על מנת לקצר את הזמנים ולשפר את השרות שהאזרחים מקבלים, אנחנו מגדילים את פעילות מוקדי השרות שדיברתי עליהם.
<אמיר רשף: הסעיף השני, וזה סעיף מאוד מרכזי בקשר לפעילות הממשלה, בכל מה שקשור להגדלת היצע הקרקעות.
<אמיר רשף: הסכום הגדול בו זה עסקאות פדיון והשבת קרקע למדינה.
<אמיר רשף: מדובר בקרקע שהייתה בייעוד חקלאי, החוכר החקלאי שקיבל את הקרקע ידע שבעת שינוי הייעוד הוא הצטרך להשיב אותה למדינה תמורת הפיצוי שהמדינה תשלם לו.
<אמיר רשף: כל העסקה הזאת מתבצעת דרך רשות מקרקעי ישראל שהיא הגוף שמנהל את הקרקעות.
<אמיר רשף: ברגע שהקרקע מושבת למדינה, אפשר לשווק אותה, ובדרך כלל מדובר בעסקאות של קרקע למגורים.
<אמיר רשף: אתן את הדוגמאות - - -
יצחק כהן: תראה כמה קומבינות יש פה.
<אמיר רשף: לא, זה לא קומבינות, זה חוזה של המדינה מול חוכר חקלאי, אומרים לו, בעת שינוי ייעוד הקרקע תושב למדינה תמורת פיצוי, ומתוך הסכום שאתה רואה 271, 254 מיליון, זה סכום של עסקאות השבה.
<אמיר רשף: יש לציין שבשנים קודמות בתקנה הזאת היה סכום קטן בהרבה, בערך 120, 130 מיליון, זה גם מה שתוקצב בבסיס, אבל לאור גידול בהיקף עסקאות ההשבה אנחנו נגביל את התקצוב.
אראל מרגלית: איפה באופן כללי העסקאות האלה - - -
<אמיר רשף: אני אגיד לא באופן כללי.
<אמיר רשף: יש בנהריה קרקע של אגודה חקלאית נהריה שתשווק לקרקע למגורים בנהריה.
<אמיר רשף: יש קרקע שהיישוב אדמית שתשווק בשלומים, מדובר על כמעט 1,200 יחידות דיור, בנהריה מדובר על כמעט 3,000.
<אמיר רשף: יש קרקע של חברת חוות הזרע שמחזיקה אותה לייעוד חקלאי והופך לקרקע למגורים בקריית גת, שם זה חלק מתכנית של 7,000 יחידות דיור.
<אמיר רשף: יש פה עוד כמה עסקאות.
<אמיר רשף: קרקע של שער העמקים שהופך לקרקע שתשווק בשטח קריית טבעון, זה עוד 500 יחידות דיור.
<אמיר רשף: קרקע של קיבוץ עין כרמל, שתהפוך לקרקע שתשווק בעתלית שיש עליה 370 יחידות דיור.
<אמיר רשף: ויש לנו קרקע של היישוב ינוב במרכז הארץ שהופכת לשטח המוניציפלי של כפר יונה, וגם היא תשווק למגורים, סדר גודל של 2,000 יחידות דיור יש בתכנית הזאת.
יעקב אשר: יש משהו על שמיטה?
<אמיר רשף: לא, אין על שמיטה, אבל עלה קודם נושא הדחיפות.
<אמיר רשף: אני רק אציין, שחלק מהמכרזים כבר יצאו, הם לא יוכלו להיסגר המכרזים האלה, גם אם יגישו הצעות עד שעסקאות ההשבה שהיישום שלהם כרוך באישור התקציבי הזה ייסגרו.
<אמיר רשף: לכן, כדי שנוכל באמת להוציא את הקרקעות לציבור, ולבנות להם יחידות דיור, חשוב מאוד שהעיסקאות, הפדיון יאושרו.
אלעזר שטרן: למה כשאנחנו שואלים אתכם שאלות אי אפשר לתת לנו להתכונן קודם, ולהגיד את מה שאמרת עכשיו קודם, הרי השאלה הזאת של מה שעכשיו פירטת, אני לא יודע אם אמרת את הכול.
אלעזר שטרן: אגיד לך למה אני לא יודע, לא בגלל שיש לי מידע אחר, בגלל שאני שאלתי אתכם בדיוק את השאלה הזאת, והתשובה שנתת לי בכתב, הבקשה נועדה לתקציב תכניות מפורטות למגורים.
<אמיר רשף: הסעיף הבא אדוני, ואנחנו נעביר לכם רשימה מסודרת של כל התכנית.
אלעזר שטרן: אבל בסעיף הבא עשית לי אותו דבר.
אלעזר שטרן: בשום מקום לא נתת פירוט של מה שאמרת עכשיו למרות השאלות שאני שאלתי.
אלעזר שטרן: אני אומר עוד פעם, העניין של אבק, או של מסך עשן שיש מאחורי חלק ממשרדי הממשלה, בגלל שיש לנו ספק ביושר של העומדים בראשם, ובטוהר כוונותיהם, אני אומר לך את זה באמת, אז אתה יכול לבוא לכאן, ולא רק אתה אני אומר את זה, ולהגיד על שאלות שאנחנו שואלים, שהיושב פה הנהיג פה נוהג, שבצדק הוא גאה בו בהקשר הזה, ואתם לא נותנים לנו תשובות.
אלעזר שטרן: ומקסימום אנחנו באים לפה לוועדה, אולי לא היינו באים והכול היה עובר פה בכלל, בגלל שהייתם נותנים תשובות אמיתיות, היינו חוסכים לנו את הדבר הזה.
<אמיר רשף: השאלה ששאלת לגבי הסעיף הבא שהתכניות מפורטות.
<אמיר רשף: אנחנו נעביר לכם רשימה מסודרת.
<אמיר רשף: אני מחזיק בידי רשימה שהיא עוד לא מסודרת, היא לא - - -
אלעזר שטרן: אז למה אתה מחזיק בידך?
מיכל בירן: אל תביאו את זה כשזה לא מוכן.
אלעזר שטרן: אם הזמן לא מתאים, תגיד לנו זה זמן לא מתאים.
מיכל בירן: ואם לא הספקתם להתארגן, תדחה את זה.
אלעזר שטרן: אם נתנו שאלה, העברנו אותה בזמן לפי הנהלים של ועדת הכספים, למה אי אפשר לבוא ולתת את התשובות האלה באותו נוהל שהתבקשנו?
אלעזר שטרן: מה, אנחנו צריכים לבוא לפה, כשאתם מקריאים חלק מהתשובה שאני לא יודע אם זאת כל התשובה.
אלעזר שטרן: אנחנו אין לנו שום אפשרות לבדוק.
אלעזר שטרן: אמרתי לך, תחת בעיית האמינות שיש לי באופן אישי, אני לא רוצה לדבר בשם אף אחד אחר.
אלעזר שטרן: באמת, איך אתה רוצה שנמלא את התפקיד שלנו.
<אמיר רשף: בתקנות האלה, יש פה סכום שהוא לעסקאות ידועות, ויש סכום שהוא לעסקאות שאולי סגרו במהלך השנה.
<אמיר רשף: מה שאמרתי לך, זה עסקאות שברגע שהתקציב מאושר הן נחתמות.
אלעזר שטרן: לא ענית לי על השאלה בגלל שגם את זה לא כתבת לי.
<אמיר רשף: לגבי התכניות שזה הסעיף הבא, הוצאות של תכנון מפורט, מדובר בתכנון של קידום תכניות מפורטות, הרבה מאוד מגורים, הרבה מאוד תשתיות שתומכות מגורים, זה רשימה של קרוב ל-100 תכניות או יותר.
<אמיר רשף: יושבים פה גם נציגי המשרד בכל רחבי הארץ, חלק מהגדלת הפעילות של רשות מקרקעי ישראל כחלק מהגדלת ההיצע הממשלתי, אם הועדה מעוניינת, אנחנו נקריא את כל היישובים שבהם יש תכניות.
ניסן סלומינסקי: תן כמה דוגמאות.
אלעזר שטרן: לא, למה כמה דוגמאות, תקריא מה זה כל כך הרבה?
ניסן סלומינסקי: 100.
אלעזר שטרן: כן, לפי סדר האל"ף בי"ת.
<אמיר רשף: זה לא מסודר לפי אל"ף בי"ת.
משה גפני: כמה יישובים יש שם?
<אורי גבע: תכנית העבודה רב שנתית של רשות מקרקעי ישראל כוללת מעל 200 אלף יחידות דיור.
<אורי גבע: ההתקדמות של כל אחת מהתכניות היא בהתאם לעצם לתנאים בשטח, חסמים, כפי שכולכם מכירים.
<אורי גבע: כרגע, על הפרק מה שאנחנו מביאים, זה סדר גודל של 20, ל-30 תכניות, שנעות בין הרחבות של כמה אלפי יחידות דיור מועצה אזורית גולן.
<אורי גבע: אני יכול לעבור על רשימת יישובים - בטבעון, במודיעין, בשפיר, יש לי פה בית שמש, בירושלים ברוממה וגלילות, נצרת, סכנין, דיר אל-אסעד, יש פה הרבה תכניות שנמצאות בתכנית העבודה של אגף התכנון.
<אורי גבע: בנוסף לכך, יש לנו תכניות שבהם אנחנו בעצם מעבירים כספים להסרת חסמים כדי להוציא תכניות תכנון אל הפועל – הרחבת כבישים, מחלפים וכיוצא בזה, שבהם אנחנו בעצם תומכים, וכך אנחנו מקדמים את הפרויקטים למגורים.
<אורי גבע: התקציב שמאושר ברשות מקרקעי ישראל, בדרך כלל, התכניות האלה, במיוחד לאור זה שאנחנו מרחיבים את הפעילות, התקציב אושר ל-2012, 2013, מאז עברו מים מתחת לנהר.
<אורי גבע: אנחנו מרחיבים את הפעילות שלנו, ולכן הכסף הזה לא נמצא בבסיס, ברגע שהוא מגיע, ותכניות מגיעות להבשלה, אנחנו באים ומביאים אותם בפני הוועדה.
<אורי גבע: אלה הסכומים שעליהם אנחנו מדברים.
ניסן סלומינסקי: כמה יחידות דיור?
<אורי גבע: יש לי פה מול העיניים כרגע במיידי, מה זה במיידי?
<אורי גבע: עד שהם יביאו כמובן להפקדה.
<אורי גבע: כ-15 אלף יחידות דיור, בנוסף, הסרת חסמים שיתמכו - - -
ניסן סלומינסקי: שישחררו כמה?
יעקב אשר: ניסן, שלא תטעה, מדובר פה על תכנון, שלב מקדמי מאוד כדי שהחסם נופל.
ניסן סלומינסקי: לא, יש לך טעות.
ניסן סלומינסקי: הסרת חסמים, המשמעות היא שאתה משחרר את ראש העין לדוגמה, ל-5,000 יחידות, את בית שמש על 8,000 יחידות או דברים כאלה.
ניסן סלומינסקי: אני לא יודעת אם זה, אבל זה המשמעות של הסרת חסמים.
<אמיר רשף: הכוונה פה של תכנון של הסרת חסמים, בעבר כל משרד ממשלתי היה בשלו מתקדם לבד.
יעקב אשר: זה חלק מהסכמי "גד".
<אמיר רשף: זה חלק מתפיסה יותר כוללת, שאם רשות מקרקעי ישראל מתכננת שכונה, והיא מבינה שלצורך השכונה צריך לתכנן את הכביש, היא לוקחת על עצמה תקציבית - - -
יעקב אשר: זה לא משהו של מחר בבוקר.
ניסן סלומינסקי: מה זה לא, ועוד איך.
<אמיר רשף: לא, אבל התכנון הזה מאפשר שכאשר תהיה לך את התב"ע לשכונה, תוכל גם לשווק, יש לך גם את התב"ע למחלף, אתה לא נזכר רק בסוף שמשרד התחבורה לא תכנן אותו, כי רשות מקרקעי ישראל אומרת, אני לא לוקחת עכשיו על עצמי לנהל את התכנון, לדאוג שהדברים התקדמו במקביל, שנגיע לקו הסיום מוכנים לשיווק בכל ההיבטים.
משה גפני: מה זה 40 אלף, 40 אלף שעות.
<אמיר רשף: 40 אלף שעות נוספות לעובדי רשות מקרקעי ישראל.
יעקב אשר: כמה עובדים חדשים זה?
<אמיר רשף: זה לא עובדים חדשים, יש שם הרבה עובדים בקליטה.
<אמיר רשף: אמרתי קודם שיש פה איזה מהלך של רפורמה שאתם מכירים, אושרה עוד בכנסת הקודמת.
<אמיר רשף: לאור זה יש הרבה עובדים שהם בתהליכי קליטה, תהליכי מיון, ובמקביל נפח העבודה לזה.
<אמיר רשף: לאור זה, עלתה בקשה של הנהלת רשות מקרקעי ישראל להגדיל את היקף השעות הנוספות שהעובדים הקיימים יוכלו לבצע בשנת העבודה הזאת, ולכן צריך לתקצב את זה.
יעקב אשר: כמה עובדים עזבו את המינהל בשנים האחרונות.
<אמיר רשף: עד תום 2014 יעזבו 200.
<אמיר רשף: צריך לקחת בחשבון שיש פה גם עובדים שפורשים השנה.
<אמיר רשף: יש פה נקודת זמן של החלפת משמרות.
יעקב אשר: פרישה, בוא נגיד פרישה לאלה שהולכים לפרוש - זה המון שעות, זה הזוי.
ניסן סלומינסקי: רבותיי, יש עוד שאלות?
ניסן סלומינסקי: חבריי, אנחנו הולכים לאשר את זה?
ניסן סלומינסקי: תדעו, אם אנחנו רוצים אי פעם להורדת יוקר הבינוי וכו', זה שיחרור חסמים וזה היחידות שאנחנו מדברים עליהם.
ניסן סלומינסקי: ועוד איך זה מוריד, מדובר כאן על מאסה אדירה של יחידות בפועל, וחוץ מזה סעיפים של תכנון של שכונות.
ניסן סלומינסקי: ברגע שכבר מתכננים שכונה ומאשרים, כבר כולם, השוק יודע שעומדים כאן להיבנות, זה כבר מגדיל את ההיצע הרבה מאוד.
ניסן סלומינסקי: פה זה ממש הגדלת היצע, אין כאן לא יהודה ושומרון ולא כלום.
משה גפני: לא יהודה ושומרון, מה יהודה ושומרון?
ניסן סלומינסקי: אני אומר זה הגדלת ההיצע.
יעקב אשר: בגלל שאין יהודה ושומרון אנחנו עוצרים את זה.
ניסן סלומינסקי: זה הגדלת היצע ממש.
ניסן סלומינסקי: אם אנחנו גם פה, בבקשה.
ניסן סלומינסקי: רק שנדע, שלא נדבר אחר כך גבוהה גבוהה, ובפועל נעשה אחרת.
משה גפני: מה זה נדבר גבוהה גבוהה.
משה גפני: אתם יושבים כל השנה, אתם ממררים את החיים של כולם, פתאום אתה רוצה לדבר איתי על אחריות?
משה גפני: אתם ממררים את החיים של כולם.
ניסן סלומינסקי: אני לא רוצה לדבר על אחריות.
משה גפני: איזה תקציב העברתם פה?
משה גפני: ממררים את החיים של כולם ופתאום אחריות?
משה גפני: תביא את אלה שאחראים על מירור החיים.
ניסן סלומינסקי: רק תגידו כדי שאני אדע.
ניסן סלומינסקי: אלעזר?
אלעזר שטרן: אני מבקש התייעצות סיעתית.
אראל מרגלית: אני פה עם האופוזיציה במשמעת אופוזיציונית.
אראל מרגלית: אם הקבוצה רוצה לדון בזה, אני מוכן לקחת התייעצות, אם לא, אני לא רוצה להפר את הסולידריות האופוזיציונית.
מיכל בירן: בואו ונתייעץ.
ניסן סלומינסקי: רבותיי, הצטרף אלינו מנכ"ל משרד השיכון.
משה גפני: בסדר, האיש הכי חשוב במדינה, חבל שהוא מנכ"ל בממשלה כזאת רעה, הייתי מעדיף שיהיה מנכ"ל בקואליציה שלנו.
משה גפני: זאת ממשלה רעה, רעה, עושה נזק לכל הציבורים.
משה גפני: בסדר, ליצמן פה אני לא מצביע.
משה גפני: אפשר לפתוח בדיאלוג חדש ולדחות את ההצבעה.
משה גפני: 40 אלף שעות למינהל מקרקעי ישראל, אז - - -
ניסן סלומינסקי: אלעזר, שתי הצבעות שהן יכולות להיעשות או לא מבחינתי זה השיכון, ומינהל מקרקעי ישראל.
ניסן סלומינסקי: איפה עמדתך תהיה שנדע?
ראובן ריבלין: בואו נעשה פשרה.
ניסן סלומינסקי: לא, על שניהם.
מיכל בירן: על אחד.
יצחק כהן: הרב ניסן, מקווים שפותחים תקופה חדשה.
משה גפני: אני מכבד את ההחלטות שלכם, אתם טועים, לא נפתח שום דבר.
יצחק כהן: המטרה ראויה איך שלא יהיה.
יעקב ליצמן: לא, אם היא ראויה אז אני לא כאן, לא, אצלי הכול ראוי או לא ראוי, זה לא משנה.
יעקב ליצמן: אם הנושא שדיברנו - - -
ניסן סלומינסקי: אמרתי, לקחתי את זה לתשומת ליבי, ויהיה לזה כן המשך.
מיכל בירן: בסדר, אז בוא נראה, נעביר אחת אחת.
ניסן סלומינסקי: מיכל, אני לא התניתי את זה לא בהצבעה ולא בכלום.
ניסן סלומינסקי: אמרתי לכם במפורש, אני לקחתי את זה לתשומת ליבי בלי להתנות בשום דבר זה לא זהו.
ניסן סלומינסקי: נגד – אין
ניסן סלומינסקי: פנייה מס' 22 נתקבלה.
ניסן סלומינסקי: יש לנו את משרד השיכון.
משה גפני: אמרנו אחד מתוך השניים.
מיכל בירן: וגם זה בעניין של רצון טוב.
יעקב ליצמן: אני אומר בוא נצביע על השני ונבקש רביזיה על הראשון.
יצחק כהן: תשאיר את הרביזיה תצביע על השני.
מיכל בירן: אחד מהשתיים.
יצחק כהן: עזוב את הרביזיה.
ניסן סלומינסקי: אבל את זה תעשו בלי רביזיה.
ניסן סלומינסקי: מי בעד פנייה מס' 15 משרד השיכון ירים את ידו?
ניסן סלומינסקי: פנייה מס' 15 אושרה.
ניסן סלומינסקי: חבר הכנסת אחמד טיבי הצביע נגד.
ניסן סלומינסקי: לא מגישים פה רביזיה.
ניסן סלומינסקי: לא, אני מסכים לא לדון על הרביזיה על השני.
יעקב ליצמן: אני מבקש התייעצות.
ראובן ריבלין: ליצמן, מה עם משרד הקליטה - בנייה לעולים.
ניסן סלומינסקי: אני יודע, בגלל שלא היו נציגים וכל זה, אנחנו לא הסכמנו.
ראובן ריבלין: למה לדחות את משרד הקליטה?
ניסן סלומינסקי: כי לא היו הנציגים.
משה גפני: למה להרוס ציבורים שלמים בישראל – להצביע בעד תקציב כזה, למה, רק קליטה?
משה גפני: אני הייתי גם נגד השיכון.
שמעון סולומון: אתה לא מעלה את משרד הקליטה?
ניסן סלומינסקי: העלנו, דנו בזה, כבר לא היה אף אחד.
ניסן סלומינסקי: לא היה אף אחד מהמשרד.
ניסן סלומינסקי: לא היה אף אחד מחברי הכנסת.
<צחי דוד: מהמשרד היה.
ניסן סלומינסקי: אני מתכוון מחברי הכנסת.
ניסן סלומינסקי: מבקשים התייעצות.
ניסן סלומינסקי: רבותיי, בבקשה, המציאות כרגע שגם הבקשה של משרד השיכון וגם של מינהל מקרקעי ישראל אושרו, ויש על כל אחד רביזיה.
ניסן סלומינסקי: אני שואל את מי שהגיש את הרביזיה במשרד השיכון, אלעזר, אתה מוריד אותה?
אלעזר שטרן: אני רוצה לחשוב ולבדוק את זה.
ניסן סלומינסקי: מינהל מקרקעי ישראל, אתם מורידים את הרביזיה?
מיכל בירן: נחליט אחד מהשניים.
מיכל בירן: אלעזר, אתה משאיר?
ניסן סלומינסקי: אני קבעתי דיון ברביזיה.
משה גפני: אבל הגענו להסכמה.
ניסן סלומינסקי: אני מסכים, אני לכן לא רוצה להפעיל רוב, יכול להיות שיהיה לי רוב, אני לא רוצה אותו.
משה גפני: יכול להיות שאין לך, יכול להיות שיש לך.
משה גפני: היה סיכום עם כולנו שאחד מעכבים עד אחרי פסח.
ניסן סלומינסקי: אבל שאלתם אותי, ואמרתי שאת מינהל מעכבים, ושיכון משחררים, שאלו אותי בחוץ ואמרתי.
יצחק כהן: שיכון עבר, יש רביזיה של אלעזר.
ניסן סלומינסקי: אני יודע, אני רק שואל אותו.
ניסן סלומינסקי: בעשרה לאחת קבעתי דיון ברביזיה, יכול להיות שנוכל לגייס רוב, אני לא אוהב לעבוד כך.
יעקב ליצמן: שני הנושאים אושרו, לשני הדברים יש רביזיה, זאת אומרת, כרגע, זה תלוי באלה שהגישו את רביזיה להוריד או לא להוריד.
ניסן סלומינסקי: או להפיל את הרביזיה ברוב.
יעקב ליצמן: רוב אני לא חושב שיש לך, לא משנה, כרגע תעזוב את הקטע הזה.
יעקב ליצמן: אני מציע, בוא נמשיך את סדר היום, לא בוער כלום, להוריד יהיה אפשר כל הזמן אחר כך.
ניסן סלומינסקי: עד השעה עשרה לאחת.
משה גפני: נחליט את מה מורידים – אחד יירד ואחד יישאר.
ניסן סלומינסקי: רבותיי, הסעיף הבא זה סעיף 46.
ניסן סלומינסקי: אני רק רוצה להזכיר לכל חבריי שהיו כ-64 בקשות, אנחנו קיבלנו לפעם הקודמת רק 19 בקשות מתוכן.
ניסן סלומינסקי: קיימנו דיון על ה-19, אבל סירבנו לקיים את ההצבעה עד שלא נקבל את כל התיקים כולם, כי אמרנו לא יכול להיות שתיקים שאושרו גם על ידי רשם העמותות וגם על ידי המחלקה - כך שהמטרות, הכול בסדר, לא יכול להיות שתהיה עוד איזושהי סלקציה או מיון של השר.
ניסן סלומינסקי: לכן אמרנו שזה יהיה מונח עד שהשר יואיל בטובו להעביר לנו את כל התיקים.
ניסן סלומינסקי: לא יכול להיות מצב שהשר עושה איזושהי סלקציה מעצמו.
ניסן סלומינסקי: אכן, לאחר שהיה פרסום גם בתקשורת, אכן קיבלנו את כל התיקים כולם, והם נמצאים פה בפנינו.
משה גפני: ירדו ברשימה הזאת שניים, אחד אישרנו, ומה עוד אחד שירד?
משה גפני: היה 19.
משה גפני: אחד אישרנו ואיפה עוד אחד?
<טמיר כהן: מה זה עוד אחד?
משה גפני: יש פה עכשיו 17.
ניסן סלומינסקי: רצינו לדון בהם בנפרד אבל לא קיימנו דיון.
משה גפני: אישרנו אחד לגבי הרפואי - - -
ניסן סלומינסקי: היה גם אחד של האוטיסטים שרציתי להחריג אותו, אבל בינתיים קיבלנו את הכול אז הוא גם צריך להיות.
משה גפני: אז חסר פה אחד.
ניסן סלומינסקי: דנו בו אבל אני צריך לאשר אותו.
ניסן סלומינסקי: רבותיי, יש לי אם כך עוד בקשה.
משה גפני: - - - יש רביזיה.
ניסן סלומינסקי: היה לנו העברה של משרד הקליטה שלא קיימנו עליה דיון בגלל שלא היו חברי הכנסת, השרה הגיעה, מפני כבודה רציתי לגמור.
ניסן סלומינסקי: האמת היא שכולנו רצינו כן להעביר את הבקשה הזו, רק מאחר ולא היו חברי כנסת אז אמרנו שלא נקיים דיון.
ניסן סלומינסקי: הגיע בינתיים גם חבר הכנסת שמעון, שמלווה אותנו כל הזמן, ועכשיו כבוד השרה הגיעה, אני כן מציע לאשר את ההעברה של משרד הקליטה.
מיכל בירן: אחרי שהבאת את השרה, אתה מפעיל עלינו מכבש - - -
סופה לנדבר: השרה פשוט תורנית במליאה ולא יכולתי לצאת.
ניסן סלומינסקי: לא, אבל את לא היית צריכה להגיע.
יצחק כהן: כל הכבוד שבאת.
יצחק כהן: שר השיכון, למשל, לא בא.
ניסן סלומינסקי: לא ביקשנו את השר, ביקשנו את חברי הכנסת.
ניסן סלומינסקי: העברה מס' 17, 18 – קיימנו דיון, כולנו באמת רצינו מאוד לאשר אותה.
משה גפני: מה אתה מדבר בשמנו?
ניסן סלומינסקי: כולם ביקשו ממני להצבעה.
משה גפני: אני לא ביקשתי.
משה גפני: אני אומר שהממשלה הזאת ממשלה רעה, היא עושה את הדברים הכי רעים.
משה גפני: כל רגע תביא עוד העברה - - - אני מאוד מכבד את השרה, מאוד, חבל שהיא בממשלה הרעה הזאת.
משה גפני: בסדר, מה, ישראל ביתנו לא אישרו את כל הגזרות?
ניסן סלומינסקי: רבותיי, מי בעד לאשר את העברה מס' 17, 18 משרד הקליטה – ירים את ידו?
ניסן סלומינסקי: מי נגד ירים את ידו?
ניסן סלומינסקי: העברה 17, 18 אושרה.
ניסן סלומינסקי: רבותיי, יש הודעה, היא תעבור עד אחרי פסח, בין כה וכה היא תעבור, אז חבל, לא רוצה לפתח, לקיים הודעה, זו רק הודעה.
ניסן סלומינסקי: לגבי ההודעה של העודפים היא תעבור.
<אופיר להב: משרד הקליטה העברנו 50% לפני שבועיים, עכשיו זה 30%, זה אותו הסבר.
יעקב ליצמן: למה לא יכלו להביא את זה ביחד?
<אופיר להב: האוצר עשה בדיקה מדוקדקת על כל ההתחייבות, הכול לקח זמן, בגלל זה העבירו את זה בשתי מנות.
<אופיר להב: אנחנו מאוד נשמח אם יהיה אפשר לאשר את זה עכשיו, זה ייתן למשרד הרבה אוויר.
משה גפני: אני גם אשמח שאתם תביאו עוד גזרות, עוד כמה שאפשר.
ניסן סלומינסקי: רבותיי, זה הודעה.
משה גפני: שיחכו 21 יום.
ניסן סלומינסקי: 30,006 – אני חושב שדעת חבריי היא גם כן, אז בוא נאשר אותה כדי שלא הצטרכו לחכות את השלושה שבועות האלה.
משה גפני: בניגוד לסיכום.
ניסן סלומינסקי: לא, זה משרד הקליטה.
סופה לנדבר: זה משרד הקליטה.
סופה לנדבר: זה תושבים חוזרים.
משה גפני: אני יודע, אנחנו צריכים לעמוד מול הציבור, ולהגיד שאנחנו תומכים במה שהממשלה הרעה הזאת עושה.
ניסן סלומינסקי: את זה עזוב, זה לא שייך.
משה גפני: את זה אני אעזוב, מה עוד אני לא אעזוב?
יעקב ליצמן: הכסף הזה בין כך לא ייצא לפני החג.
יעקב ליצמן: האוצר סגר את הקופות.
רוברט אילטוב: הממשלה הרעה הזאת עושה גם דברים טובים.
ניסן סלומינסקי: מי בעד לאשר את ההודעה 30006 של משרד הקליטה?
ניסן סלומינסקי: מי בעד לאשר אותה ירים את ידו?
ניסן סלומינסקי: הודעה 30006 של משרד הקליטה אושר.
<אופיר להב: תודה רבה.
סופה לנדבר: חג פסח שמח.
משה גפני: אני מבקש רביזיה על שניהם.
ניסן סלומינסקי: הרביזיה תהיה בסביבות השעה אחת ועשרה.
ניסן סלומינסקי: רבותיי, כפי שמקובל עלינו, אנחנו עוברים עמותה עמותה במהירות, ונצביע על כולם, כולל על ה-18 הקודמים.
ניסן סלומינסקי: תפתחו אותה לכולם.
אלעזר שטרן: יש לי שאלה, אני שאלתי גם בדיונים קודמים שהיו פה, האם העמותות האלה נבדקו כולם בקשר לשכר הבכירים שלהם?
ניסן סלומינסקי: נתחיל ונשאל את זה.
אלעזר שטרן: אולי במקום לשאול את זה על כל אחד כדי שלא נצטרך לשאול אחד אחד.
ניסן סלומינסקי: ארז, אתם בדקתם את זה?
<ארז אורעד: אנחנו בודקים את שכר הבכירים, אמרתי את זה כבר קודם.
<ארז אורעד: בדיון שעבר אמרתי באופן סביר, כאשר אני רק מביא לידיעת ועדת הכספים, שהוועדה הציבורית לעניין סעיף 45 שסיימה את עבודתה כבר בשבוע שעבר, ואמורה להגיש את המלצותיה לשר האוצר, התייחסה לנושא של שכר הבכירים באופן פרטני, זה יפורט ברגע שיפורסמו המלצות הוועדה.
<ארז אורעד: לעניין הזה רק אני רוצה לעשות סדר בנושא הזה.
<ארז אורעד: נעשה את זה בצורה מסודרת כדי שיהיה קצר.
ניסן סלומינסקי: קודם כל תן לו תשובה.
<ארז אורעד: הנושא של שכר הבכירים נבדק כחלק מההוצאות הכלליות.
גילה גמליאל: השכר המקסימלי זה 3.5 מיליון שקלים?
<ארז אורעד: אין שכר מקסימלי.
אלעזר שטרן: כיוון שזה סעיף 46 ואנחנו מאשרים עכשיו, אם אתה רוצה לחכות, נגיד עם אלה שיש להם עלות שכר של מעל 600 אלף בשנה, אז אפשר לחכות איתם.
אלעזר שטרן: אם אתה מביא עכשיו לכאן גם עמותות שיש שם שכר בכירים - - -
יעקב ליצמן: אפשר - - - שרות המסים - - -
אלעזר שטרן: אם אתה מביא לכאן עמותות שיש להם שכר בכירים של מעל 600 אלף שקל בשנה שכר, אני עוד לא מדבר על עלות, לי לפחות, חיים יותר קלים, נדחה את זה לאחר הפרסום ושזה ייבדק.
<ארז אורעד: למעשה, אתה מכוון לשכר הבכירים באוניברסיטאות אני מעריך.
<ארז אורעד: באוניברסיטאות, במוסדות להשכלה גבוהה, יש שכר בכירים שהוא, איך אומרים, הנושא הזה קצת יוצא מגדר הסבירות כשמדברים על הנושא הזה, אבל יחד עם זאת, מכיוון שלא נקבעו מסמרות והם כן ייקבעו המסמרות האלה בהמלצות של הוועדה הציבורית לעניין סעיף 46, אני מציע לעשות מה שהיה נהוג עד עכשיו – לאשר את הכול, בתנאי גם האישורים פה הם לתקופה מוגבלת, ושיהיו המלצות הועדה הציבורית שייצאו והתקבלו על ידי שר האוצר, ואני מעריך לוועדת הכספים של הכנסת, יהיה לכם את כל הבמה לומר מה שצריך.
<ארז אורעד: אכן, קיימת בעיה עם שכר הבכירים.
גילה גמליאל: לא הבנו אם בדקת או לא בדקת.
<ארז אורעד: בדקנו, ותמיד בודקים בנושא הזה, ובאיזשהו שלב, אם זה נמצא במסגרת של הוצאות הנהלה וכלליות שמגיעות לגדר של כללים שנקבעו על ידי החשב הכללי 22% וכיוצא בכך, מאשרים את זה.
<ארז אורעד: לא אומר שאין לנו בעיה עם זה.
גילה גמליאל: סליחה, זה לא מספיק מחודד.
גילה גמליאל: מה ששאל כאן חבר הכנסת שטרן, האם שר האוצר יכול מאוד להיות הביא לכאן לאישור הוועדה עמותות שהשכר של הבכירים שלהם הוא לא שכר ראוי שהוועדה תאשר את הכסף.
<ארז אורעד: השאלה ששואלים מה זה שכר ראוי או סביר, זה הכול לפי ראות המתבונן, זה סובייקטיבי.
גילה גמליאל: מה זה ראות המתבונן?
גילה גמליאל: המתבונן במקרה הזה זה היה שר האוצר, לצורך הדיון - אז בדקתם או לא בדקתם?
גילה גמליאל: אלעזר, לתשובתך, לא נבדק.
רוברט אילטוב: אפשר לדעת מה - - -
<ארז אורעד: נבדק.
ניסן סלומינסקי: רבותיי, יש לנו לוח זמנים ונמצאים כאן אנשים המון זמן.
ניסן סלומינסקי: אין יכולת לא לארז ולא לשר לעשות מה שבא להם.
ניסן סלומינסקי: הם לא יכולים לעצור עמותה, כנ"ל גם לנו שפועלת, אם היא עונה על כל הקריטריונים של החוק.
ניסן סלומינסקי: אם החוק קבע רק מגבלה בנושא של הוצאות נלוות, זאת אומרת, הנהלה ונלוות לאחוז מסוים, אז עמותה שעוברת את זה יכולים לעצור אותה.
ניסן סלומינסקי: איך זה בתוכו מתנהל אם החוק לא קבע, הוא לא יכול לעצור את זה.
גילה גמליאל: הוא לא יכול לעצור, אנחנו יכולים לא לאשר.
ניסן סלומינסקי: גם אנחנו לא יכולים.
גילה גמליאל: מה אתה אומר?
גילה גמליאל: אז אתה חותמת גומי כאן בוועדה - - - בבקשה, תאשר.
גילה גמליאל: מה זה?
ניסן סלומינסקי: אני אומר שוב, הייתה ועדה ציבורית, הייתה מגמה גדולה מאוד בוועדה הציבורית להוציא את ועדת הכספים.
יעקב ליצמן: זה מופיע בסעיף 5.